Kraton Sekar

Kraton Sekar awwâllâ èsebbhut Kraton Kabituwar, panèka sèttong è antarana sanga' kraton Islam sè ghi' bâḍâ è wilajâ Semenanjung Bomberai, Tana Papua. Bâllu' kraton laènna panèka Ati-Ati, Patipi, Rumbati, Fatagar, Arguni, Wertuar, Namatota, bân Komisi. Kraton panèka bâḍâ è Semenanjung Onin, Distrik Kokas, Kabupatèn Fakfak, Propinsi Papua Bârâ'. Awwâllâ, kraton Sekar aropa'aghi kraton sè bâḍâ è bâbâna Kraton Rumbati abhâreng kraton Werru(w)ar, tapè pas èyakowè dhâddhi kraton sè manjheng kadhibi'.

 Sajhârâ 
Awwâllâ Kraton Sekar aposat è jhâlân maso' Teluk Sekar, sè èsebbhut Kabituwar. Saèngghâ orèng lu-ghâllu sè ollè pangkat rato è sebbhut Rato Kabituwar, anyama Pandai aliyas Congan. Ḍaèra Kokas dhâddhi pamokèman ḍâ' bânnya'an padhâghâng sè ḍâteng ḍâri Papua, è buḍi arè pamokèman ghânèka ènyamaè Sekar. È taon 1896, bâḍâ orèng anyama Mner ḍâri 'soa' Berawati èyangka' sareng Sultan Tidore dhâddhi rato kapitan negri Sekar. Pangangka'an ghânèka èsebbhuttaghi karana osolan ḍâri Rato Misool bân Rato Rumbati. Saèngghâ kakobâsa'an Rato Kapitan Sekar panèka apèsa ḍâri kakobâsa'an Rato Kabituwar. Mner pas ngallè ka Sekar bân maddhek kampong Sekar. Pottra sarèyangnga Mner, sè anyama Kubis panèka jhughân ngaollè gellar Rato Kapitan Sekar, tapè katoronan samarèna ta' ngaollè gellar ghânèka polè.Usmany, Dessy Polla (2014). Kerajaan Fatagar dalam Sejarah Kerajaan-Kerajaan di Fakfak Papua Barat. Yogyakarta: Kepel Press. kaca. 83–85. ISBN 978-602-1228-79-1.

 Sombher